|  |  |
| --- | --- |
| **Titlul analizei impactului**  (poate conţine titlul propunerii de act normativ): | Analiza de impact la proiectul hotărârii Guvernului pentru modificarea Hotărârii Guvernului nr.1249/2018 „Cu privire la organizarea și funcționarea Instituției Publice Oficiul Național de Implementare a Proiectelor în Domeniul Mediului” |
| **Data:** | Septembrie 2023 |
| **Autoritatea administraţiei publice (autor):** | Ministerul Mediului |
| **Subdiviziunea:** | Secția juridică din cadrul Ministerului Mediului |
| **Persoana responsabilă şi datele de contact:** | Nicolina Cramarenco [nicolina.cramarenco@mediu.gov.md](mailto:nicolina.cramarenco@mediu.gov.md)  Șef Secției juridice din cadrul ministerului  Tel. 0 (22) 204-591 |
|  | |

|  |
| --- |
| **Compartimentele analizei impactului** |
| **1. Definirea problemei** |
| ***a) Determinaţi clar şi concis problema şi/sau problemele care urmează să fie soluţionate*** |
| Raționamentul analizei în cauză și a posibilei intervenții se bazează pe necesitatea consolidării mecanismului de administrare, gestionare și implementare a proiectelor cu finanțare din surse externe și a celor din cadrul Fondului Național pentru Mediu (*în continuare Fond*). Obiectivul de bază urmărit prin aprobarea proiectului de hotărâre a Guvernului vizat rezidă în redistribuirea unor sarcini și atribuții, instituirea și reorganizarea unor subdiviziuni prin alocarea de atribuții noi, reevaluarea numărului de personal implicat nemijlocit în activitățile care rezidă din aplicarea cadrului normativ actual ce vizează competențele Oficiului de a contribui la asigurarea implementării eficiente a proiectelor din domeniile de competență, supravegherea și verificarea calității serviciilor prestate, lucrărilor și bunurilor furnizate în termenele stabilite, administrarea mijloacelor financiare alocate proiectelor, administrarea Fondului Național pentru Mediu, elaborarea propunerilor de proiecte, elaborarea și prezentarea rapoartelor de progres în implementarea proiectelor și utilizarea mijloacelor financiare destinate acestor proiecte  Prin urmare, în contextul dezideratelor enunțate supra, întru asigurarea unei activități eficiente, transparente și responsabile, a fost elaborat proiectul de modificare a Hotărârii menționate.  Proiectul de modificare a Hotărârii Guvernului are ca obiect de reglementare aprobarea noii structuri și organigrame, reieșind din obiectivele care sunt atribuite Oficiului, ceea ce impune majorarea efectivului - limită al Oficiului de la 8 până la 16 unități. |
| ***b) Descrieţi problema, persoanele/entităţile afectate şi cele care contribuie la apariţia problemei, cu justificarea necesităţii schimbării situaţiei curente şi viitoare, în baza dovezilor şi datelor colectate şi examinate*** |
| Structura organizatorică a unei instituții publice este un element organizațional indispensabil care are un rol major de a reda configurația internă a instituției, constituită din subdiviziuni structurale interne, relațiile ierarhice, astfel determinate încât să asigure realizarea adecvată a obiectivelor stabilite instituției. Revizuirea structurii organizaționale a Oficiului a fost precedată de realizarea unor analize funcționale complexe privind relevanța acesteia, în corelare cu domeniile de activitate și funcțiile de bază atribuite. Ajustarea structurii Oficiului este dictată de necesitatea realizării depline de către acesta a funcțiilor de bază în domeniul de activitate desfășurat, precum și de modificările intervenite la 19 octombrie 2022 la Hotărârea Guvernului nr.1249/2022 și anume preluarea funcției de administrare a Fondului Național pentru Mediu. Necesitatea stabilirii subdiviziunilor structurale interne conform domeniilor de competență ale Oficiului, se va face după următoarea structură nouă:  **Conducerea**  **Secția dezvoltare proiecte și cooperare internațională**  **Serviciul monitorizare implementare proiecte**  **Secția implementare Fond Național pentru Mediu**  **Direcția management instituțional**   * Secția contabilitate, planificare bugetară și achiziții * Serviciul juridic și resurse umane * Serviciul relații cu publicul |
| ***c) Expuneţi clar cauzele care au dus la apariţia problemei*** |
| Contextul necesității revederii structurii Oficiului a reieșit din modificările aduse la hotărârea Guvernului nr.1249/2018 cu privire la organizarea și funcționarea IP „Oficiul Național de Implementare a Proiectelor în Domeniul Mediului” din 19 octombrie 2022, prin care, de către Oficiu au fost preluate funcțiile de administrare a Fondului Național pentru Mediu, inclusiv focusarea instituției pe aspectul de scriere și atragere a proiectelor în vederea implementării acestora. Se solicită extinderea potențialului instituțional în partea ce se referă la atragerea și implementarea eficientă a altor proiecte (din surse externe, EULIFE, GEF etc). propunerea dată este argumentată de faptul că instituția în cauză urmează a se focusa și prin atragerea proiectelor, aspect important în realizarea principalelor documente de politici. Totodată, în activitate instituția necesită funcția specialist în planificare bugetară pentru planificarea și racordarea cadrului de cheltuieli cu CBTM, funcția de comunicator întru asigurarea vizibilității instituției, precum și monitorizarea implementării proiectelor. |
| ***d) Descrieţi cum a evoluat problema şi cum va evolua fără o intervenţie*** |
| Faptul lipsei unor subdiviziuni structurale interne precum dezvoltare proiecte și cooperare internațională, ar presupune atribuirea de funcții improprii unor subdiviziuni structurale interne, iar numărul redus de personal implicat în gestionarea Fondului Național pentru Mediu va tergiversa implementarea proiectelor cu finanțare din Fondul Național pentru Mediu. Totodată, în activitate se atestă necesitatea creării unei funcții în partea ce ține de monitorizarea implementării proiectelor, instituției revenindu-i domenii complexe ca managementul deșeurilor, biodiversitate și biosecuritate schimbări climatice etc. Totodată crearea Direcției managementului instituțional este una imperios necesară fiind nucleul suportului instituțional ce caracterizează funcționalitatea unei instituții publice.  Astfel, repartizarea inechitabilă a volumului de lucru per unitate de personal, contravine atribuțiilor de serviciu per unitate, iar nepromovarea proiectului propus va genera funcționarea ineficientă a Oficiului. |
| ***e) Descrieţi cadrul juridic actual aplicabil raporturilor analizate şi identificaţi carenţele prevederilor normative în vigoare, identificaţi documentele de politici şi reglementările existente care condiţionează intervenţia statului*** |
| Intervenția preconizată se racordează cu prevederile și obiectivele trasate în Strategia de mediu pentru anii 2014-2023, aprobată prin Hotărârea Guvernului nr. 301/2014, care are ca obiectiv general crearea unui sistem eficient de management de mediu, care să contribuie la creșterea calității factorilor de mediu și să asigure populației dreptul la un mediu natural curat, sănătos și durabil.  Unul dintre obiectivele specifice ale Strategiei menționate este asigurarea condițiilor de bună guvernare și eficientizarea potențialului instituțional și managerial în domeniul protecției mediului pentru atingerea obiectivelor de mediu. |
| **2. Stabilirea obiectivelor** |
| ***a) Expuneţi obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist)*** |
| Drept obiectiv se propun următoarele:   1. Cel puțin 95% din volumul resurselor financiare alocate anual din bugetul de stat sunt valorificate; 2. 100 % din proiectele selectate conform principiilor și criteriilor stabilite în cadrul normativ propus; 3. 100 % din proiectele selectate sunt evaluate de comitetul de evaluare; 4. 95 % din proiectele aprobate spre finanțare de Comitetul de supraveghere sunt în conformitate cu ordinea propusă în clasament de comitetul de evaluare; 5. 95% din proiectele implementate respectă graficul de implementare stabilit în contractul de finanțare; 6. 100 % din informația cu caracter public cu privire modul identificare, evaluare, selectare, aprobare, contractare și monitorizare a implementării proiectelor publicată pe pagina oficială a Oficiului. 7. 100% atragerea de noi proiecte |
| **3. Identificarea opţiunilor** |
| ***a) Expuneţi succint opţiunea „a nu face nimic”, care presupune lipsa de intervenţie*** |
| Lipsa de intervenție:  - va menține incertitudinea cu referire la domeniile de activitate atribuite în competența Oficiului;  - va avea efect negativ asupra modului de promovare și implementare a politicilor în domeniile atribuite Oficiului;  - va perpetua lipsa unei distribuiri eficiente a funcțiilor și responsabilităților între subdiviziunile Oficiului;  - va contribui la realizarea ineficientă a misiunii și funcțiilor Oficiului. |
| ***b) Expuneţi principalele prevederi ale proiectului, cu impact, explicînd cum acestea ţintesc cauzele problemei, cu indicarea novaţiilor şi întregului spectru de soluţii/drepturi/obligaţii ce se doresc să fie aprobate*** |
| Opțiunea recomandată derivă din principalele prevederi ale proiectului care vizează:   * modificarea hotărârii Guvernului nr.1249/2018 „Cu privire la organizarea și funcționarea Instituției Publice Oficiul Național de Implementare a Proiectelor în Domeniul Mediului”; * majorarea efectivului limită al Oficiului până la 16 unități de personal; * expunerea în redacție nouă a structurii și organigramei Oficiului, precizăm că la elaborarea structurii și organigramei Oficiului s-a ținut cont de domeniile de activitate atribuite în competență, de noile atribuții revenite isntituției, de necesitatea stabilirii subdiviziunilor specializate conform domeniilor de activitate concretizate, de asigurarea distribuției eficiente a funcțiilor și responsabilităților în cadrul noii structuri a Oficiului, precum și de modelul propus al structurii și organigramei Oficiului. |
| ***c) Expuneţi opţiunile alternative analizate sau explicaţi motivul de ce acestea nu au fost luate în considerare*** |
| Reieșind din necesitatea executării eficiente și în termen a funcțiilor de bază a Oficiului, proiectul propus, la moment, este considerat unul optim care ar asigura eficiența executării atribuțiilor funcționale. |
| **4. Analiza impacturilor opţiunilor** |
| ***a) Expuneţi efectele negative şi pozitive ale stării actuale şi evoluţia acestora în viitor, care vor sta la baza calculării impacturilor opţiunii recomandate*** |
| - |
| ***b1) Pentru opţiunea recomandată, identificaţi impacturile completînd tabelul din anexa la prezentul formular. Descrieţi pe larg impacturile sub formă de costuri sau beneficii, inclusiv părţile interesate care ar putea fi afectate pozitiv şi negativ de acestea*** |
| **Beneficii**  Un beneficiu important, este capacitate sporită de care va dispune Oficiul în procesul de identificare, evaluare, selectare, aprobare, contractare și monitorizare a implementării proiectelor. Deși la momentul actual Oficiul are 8 unități de personal, pentru restul sarcinilor urmând să angajeze personal din afara Oficiului, în proiectul de reorganizare se propune ca Oficiul să dispună de capacități proprii pentru a nu fi necesar de apelat la suport din afara Oficiul, decât în cazuri excepționale. Odată completate atribuțiile Oficiului cu sarcini pentru gestionarea Fondului, aceasta urmează a fi consolidată și cu unități de personal suplimentare, urmând a fi divizați în implementarea a 2 componente distincte. Prima componentă va responsabilă pentru acțiuni soft, cum ar fi elaborarea materialelor operaționale în cazul finanțării proiectelor din sursele fondurilor naționale, elaborarea materialelor operaționale în cazul finanțării proiectelor din sursele partenerilor de dezvoltare, desfășurarea apelurilor de propuneri de proiecte și instruirile necesare în acest sens, colectarea aplicațiilor / dosarelor depuse în cadrul apelurilor, asigurarea procedurilor de evaluare a proiectelor și nu în ultimul rând asigurarea monitorizării ex-post a proiectelor implementate și în cadrul cărora sunt estimate riscuri de durabilitate. Cea de a doua componentă va fi axată pe aspectele tehnice, cum ar fi aprobarea rapoartelor și documentelor prezentate și autorizarea debursării resurselor financiare, efectuarea vizitelor în teren pentru examinarea volumului și calității lucrărilor executate, examinarea corectitudinii completării cererilor de plată în strictă conformitate cu prevederile devizelor de cheltuieli aprobate.  Toate acestea vor contribui semnificativ atât la aspectul ce vizează modul de administrare și gestionare a Fondului, precum și la aspectul de comunicare cu solicitanții, aceștia urmând să aibă un partener în procesul de aplicare și accesare a resurselor din Fond.  Un alt beneficiu ține de aplicarea și atragerea noilor proiecte, (EULIFE, GEF), componente prioritare pentru Republica Moldova, cît și aspectul de monitorizare a proiectelor. Si nu în ultimul rând crearea unei instituții ce va asigura acordarea suportului și managementului instituțional în vederea bunei funcționări a acesteia.  **Costuri**  Cele mai mari și evidente costuri ale opțiunii recomandate țin de cheltuielile pentru salarizarea unităților suplimentare de personal.  Pentru consolidarea Oficiului și a realiza eficient atribuțiile suplimentare de administrare și gestionare a Fondului, efectivul limită al Oficiului se propune a fi mărit cu 8 unități de personal.  Noile unități de personal vor avea următoarele sarcini primordiale:  - elaborarea procedurilor interne de gestionare a proceselor în conformitate cu cele mai bune practici ale proceselor de management și control financiar intern;  - elaborarea manualelor operaționale pentru implementarea proiectelor finanțate de partenerii de dezvoltare. Este de menționat că un impediment în continuarea proceselor de implementare a proiectelor în domeniul managementului deșeurilor solide, finanțat de Banca Europeană de Investiții este lipsa unui astfel de manual operațional, fapt care reduce din eficiența procedurilor dar și din capacitatea de implementare a unor proiecte majore, în conformitate cu angajamentele asumate de Republica Moldova;  - gestionarea procedurilor și lansarea apelurilor pentru selectarea propunerilor de proiecte;  - asigurarea derulării corecte şi legale a procesului de recepționare și verificare a dosarelor prezentate;  - asigurarea controlului veridicității documentelor prezentate;  - asigurarea controlului administrativ a dosarului fizic și electronic;  - asigurarea procesului de evaluare a propunerilor de proiect, conform procedurile aprobate prin acte normative sau departamentale;  - examinarea rapoartelor financiare prezentate pentru autorizarea plăților pentru lucrările și serviciile executate;  - pregătirea și sistematizarea informațiilor necesare procedurii de evaluare a dosarelor etc;  - efectuarea verificărilor pe teren a obiectelor investiției declarate în cererea de solicitare a sprijinului financiar;  - întocmirea actelor de verificare pe teren, efectuate la proiectele implementate;  - depistarea iregularităților admise și solicitarea după caz responsabililor tehnici, antreprenorilor și a proiectanților de remediere a situației;  - examinare a documentelor tehnice ce includ desene, specificări tehnice, devize etc.,  - examinarea contractelor încheiate cu agenții economici care vor executa lucrările de construcție și contractele cu responsabilii tehnici;  - monitorizează graficul executării lucrărilor, volumul și calitatea lucrărilor etc.  - identificare, aplicarea și atragerea de noi proiecte  - monitorizarea implementării proiectelor  - comunicare, asigurarea vizibilității instituției pe plan extern   - asigurarea planificării bugetare  - asigurarea relațiilor cu publicul, lucrări de secretariat.  Pentru cele 8 unități de personal suplimentare urmează a fi suplinit fondul de salarizare cu aproximativ 2,7 milioane lei, acesta reieșind prevederile HG 743/2002, la care se adaugă și impozitele și taxele achitate de Unitate, în calitate de angajator. |
| ***b2) Pentru opţiunile alternative analizate, identificaţi impacturile completînd tabelul din anexa la prezentul formular. Descrieţi pe larg impacturile sub formă de costuri sau beneficii, inclusiv părţile interesate care ar putea fi afectate pozitiv şi negativ de acestea*** |
| - |
| ***c) Pentru opţiunile analizate, expuneţi cele mai relevante/iminente riscuri care pot duce la eşecul intervenţiei şi/sau schimba substanţial valoarea beneficiilor şi costurilor estimate şi prezentaţi presupuneri privind gradul de conformare cu prevederile proiectului a celor vizaţi în acesta*** |
| Soluția propusă în sine nu prezintă riscuri majore sau evidente de a eșua.  Totodată, cel mai mare risc constă în neidentificarea și nealocarea de surse financiare bugetare suplimentare, pentru acoperirea cheltuielilor de personal în contextul majorării efectivului limită. |
| ***d) Dacă este cazul, pentru opţiunea recomandată expuneţi costurile de conformare pentru întreprinderi, dacă există impact disproporţionat care poate distorsiona concurenţa şi ce impact are opţiunea asupra întreprinderilor mici şi mijlocii. Se explică dacă sînt propuse măsuri de diminuare a acestor impacturi*** |
| Nu este cazul. Analiza de impact în cauză, nu este o analiză care se referă la reglementarea activității de întreprinzător. |
| **Concluzie**  ***e) Argumentaţi selectarea unei opţiunii, în baza atingerii obiectivelor, beneficiilor şi costurilor, precum şi a asigurării celui mai mic impact negativ asupra celor afectaţi*** |
| - |
| **5. Implementarea şi monitorizarea** |
| ***a) Descrieţi cum va fi organizată implementarea opţiunii recomandate, ce cadru juridic necesită a fi modificat şi/sau elaborat şi aprobat, ce schimbări instituţionale sînt necesare*** |
| Adoptarea proiectului de hotărâre a Guvernului pentru modificarea hotărârii Guvernului nr.1249/2018 „Cu privire la organizarea și funcționarea Instituției Publice Oficiul Național de Implementare a Proiectelor în Domeniul Mediului”, nu va necesita modificarea altor acte normative. Odată cu adoptarea proiectului vor fi demarate activitățile ce țin de executarea acestui act normativ, în contextul structurii și organigramei aprobate: completarea și avizarea statului de personal; elaborarea și aprobarea schemei de încadrare; demararea procedurilor de personal; elaborarea și aprobarea regulamentelor de organizare și funcționare a subdiviziunilor interioare; elaborarea, coordonarea și aprobarea fișelor de post, precum și alte măsuri necesare în acest sens. |
| ***b) Indicaţi clar indicatorii de performanţă în baza cărora se va efectua monitorizarea*** |
| Eficiența structurii noi a Oficiului, va fi monitorizată în baza următorilor indicatori de performanță:   1. Nivelul de valorificare a resurselor financiare alocate anual din bugetul de stat; 2. Nivelul de respectare de către Comitetul de supraveghere a clasamentului propus de comitetul de evaluare a proiectelor; 3. Nivelul de respectare de către Oficiu și Comitetul de supraveghere a criteriilor de eligibilitate pentru proiecte; 4. Nivelul de atingere a rezultatelor proiectelor în conformitate cu aplicațiile inițiale; 5. Nivelul de respectare a graficului de implementare stabilit în contractul de finanțare a proiectului; 6. Nivelul de atragere a noilor proiecte |
| ***c) Identificaţi peste cît timp vor fi resimţite impacturile estimate şi este necesară evaluarea performanţei actului normativ propus. Explicaţi cum va fi monitorizată şi evaluată opţiunea*** |
| Evaluarea actului normativ propus urmează a fi efectuată peste un an de la intrarea acestuia în vigoare. Evaluarea se va face în baza indicatorilor de performanță stabiliți supra, cu reflectarea acestora în raportul anual de activitate a Oficiului. |
| **6. Consultarea** |
| ***a) Identificaţi principalele părţi (grupuri) interesate în intervenţia propusă*** |
| Subiecții interesați în intervenția propusă poate fi grupat în următoarele categorii:  Cancelaria de Stat;  Ministerul Finanțelor. |
| ***b) Explicaţi succint cum (prin ce metode) s-a asigurat consultarea adecvată a părţilor*** |
| După finalizarea elaborării proiectului, analiza de impact și proiectul propriu-zis urmează a fi supuse unor consultări preliminare cu subdiviziunile de profil ale Ministerului Mediului.  După consultarea opiniilor preliminare, Analiza de Impact urmează a fi supusă examinării de către Cancelaria de Stat și Ministerul Finanțelor, conform rigorilor stabilite de Hotărârea Guvernului nr.23/2019.  Ulterior, potrivit prevederilor art. 32 din Legea nr. 100/2017 cu privire la actele normative și în conformitate cu procedurile stabilite de Regulamentul Guvernului, aprobat prin Hotărârea Guvernului nr. 610/2018, proiectul și analiza de impact urmează a fi transmise pentru examinare în cadrul Ședinței secretarilor generali de stat, cu scopul înregistrării oficiale a proiectului la Cancelaria de Stat și, în cazul susținerii, lansării în avizări și consultări publice oficiale, în conformitate cu prevederile art. 32 din Legea nr. 100/2017 cu privire la actele normative și Regulamentul Guvernului, aprobat prin Hotărârea Guvernului nr. 610/2018.  Proiectul și analiza de impact urmează a fi lansate în consultări publice, publicate pe portalul particip.gov.md, inclusiv consultate suplimentar în cadrul meselor rotunde cu persoanele ce vor fi vizate de proiectul propus, în scopul respectării prevederilor Legii nr. 239 din 13 noiembrie 2008 privind transparența în procesul decizional. |
| ***c) Expuneţi succint poziţia fiecărei entităţi consultate faţă de documentul de analiză a impactului şi/sau intervenţia propusă (se expune poziţia a cel puţin unui exponent din fiecare grup de interese identificat)*** |
| Opinia autorităților publice și altor subiecți interesați va fi obținută ca urmare a înaintării proiectului spre avizare, respectiv procesul consultării publice. Obiecțiile și propunerile recepționate vor fi reflectate în Sinteza obiecțiilor și propunerilor la proiect. |

|  |  |  |  |
| --- | --- | --- | --- |
| **Categorii de impact** | **Punctaj atribuit** | | |
|  | *Opţiunea propusă* | *Opţiunea alterativă 1* | *Opţiunea alterativă 2* |
| **Economic** | | | |
| costurile desfășurării afacerilor | 0 | - | - |
| povara administrativă | +3 | - | - |
| fluxurile comerciale şi investiţionale | 0 | - | - |
| competitivitatea afacerilor | 0 | - | - |
| activitatea diferitor categorii de întreprinderi mici şi mijlocii | 0 | - | - |
| concurenţa pe piaţă | 0 | - | - |
| activitatea de inovare şi cercetare | +1 | - | - |
| veniturile şi cheltuielile publice | -1 | - | - |
| cadrul instituţional al autorităţilor publice | +2 | - | - |
| alegerea, calitatea şi preţurile pentru consumatori | 0 | - | - |
| bunăstarea gospodăriilor casnice şi a cetăţenilor | +1 | - | - |
| situaţia social-economică în anumite regiuni | 0 | - | - |
| situaţia macroeconomică | 0 | - | - |
| alte aspecte economice | 0 | - | - |
| **Social** | | | |
| gradul de ocupare a forţei de muncă | 0 | - | - |
| nivelul de salarizare | 0 | - | - |
| condiţiile şi organizarea muncii | 0 | - | - |
| sănătatea şi securitatea muncii | 0 | - | - |
| formarea profesională | 0 | - | - |
| inegalitatea şi distribuţia veniturilor | 0 | - | - |
| nivelul veniturilor populaţiei | 0 | - | - |
| nivelul sărăciei | 0 | - | - |
| accesul la bunuri şi servicii de bază, în special pentru persoanele social-vulnerabile | +1 | - | - |
| diversitatea culturală şi lingvistică | 0 | - | - |
| partidele politice şi organizaţiile civice | 0 | - | - |
| sănătatea publică, inclusiv mortalitatea şi morbiditatea | +1 | - | - |
| modul sănătos de viaţă al populaţiei | 0 | - | - |
| nivelul criminalităţii şi securităţii publice | +1 | - | - |
| accesul şi calitatea serviciilor de protecţie socială | 0 | - | - |
| accesul şi calitatea serviciilor educaţionale | 0 | - | - |
| accesul şi calitatea serviciilor medicale | 0 | - | - |
| accesul şi calitatea serviciilor publice administrative | +2 | - | - |
| nivelul şi calitatea educaţiei populaţiei | 0 | - | - |
| conservarea patrimoniului cultural | 0 | - | - |
| accesul populaţiei la resurse culturale şi participarea în manifestaţii culturale | 0 | - | - |
| accesul şi participarea populaţiei în activităţi sportive | 0 | - | - |
| discriminarea | 0 | - | - |
| alte aspecte sociale | 0 | - | - |
| **De mediu** | | | |
| clima, inclusiv emisiile gazelor cu efect de seră şi celor care afectează stratul de ozon | +2 | - | - |
| calitatea aerului | +2 | - | - |
| calitatea şi cantitatea apei şi resurselor acvatice, inclusiv a apei potabile şi de alt gen | +2 | - | - |
| biodiversitatea | +2 | - | - |
| flora | +2 | - | - |
| fauna | +2 | - | - |
| peisajele naturale | +2 | - | - |
| starea şi resursele solului | +2 | - | - |
| producerea şi reciclarea deşeurilor | +2 | - | - |
| utilizarea eficientă a resurselor regenerabile şi neregenerabile | +2 | - | - |
| consumul şi producţia durabilă | 0 | - | - |
| intensitatea energetică | 0 | - | - |
| eficienţa şi performanţa energetică | +1 | - | - |
| bunăstarea animalelor | 0 | - | - |
| riscuri majore pentru mediu (incendii, explozii, accidente etc.) | 0 | - | - |
| utilizarea terenurilor | +1 | - | - |
| alte aspecte de mediu | +2 | - | - |
| *Tabelul se completează cu note de la -3 la +3, în drept cu fiecare categorie de impact, pentru fiecare opţiune analizată, unde variaţia între -3 şi -1 reprezintă impacturi negative (costuri), iar variaţia între 1 şi 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) faţă de situaţia din opţiunea „a nu face nimic”, în comparaţie cu situaţia din alte opţiuni şi alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit.b1) şi, după caz, b2), privind analiza impacturilor opţiunilor.* | | | |
| **Anexe** | | | |
| Proiectul preliminar de act normativ  Nota informativă | | | |

**Ministru Iordanca-Rodica IORDANOV**